cyanic-selkie/wikianc huggingface dataset:
Schiedam
Schiedam on kunta ja kaupunki Alankomaissa Etelä-Hollannin provinssissa. Asukkaita kunnassa on 75 227 (30.6.2008) ja pinta-ala on 19,89 neliökilometriä, josta vettä on 1,76 km². Kunnan väestötiheys on 4 149 as./km². Schiedam on tunnettu geneveristä, liköörien ja ginin tislaamoista, historiallisesta keskustasta ja maailman korkeimmista tuulimyllyistä. Kunnassa sijaitsee myös satama. Schiedam onkin tärkeä laivanrakennuskeskus. Kunnassa on suuri määrä teollisuutta.
Kunta rajoittuu idässä Rotterdamiin, lännessä Vlaardingeniin ja etelässä Nieuwe Maas -jokeen.
Kunnan historiallisia maamerkkejä ovat esimerkiksi vuodelta 1260 peräisin oleva Mathenessen linnanrauniot, 1400-luvulla rakennettu Pyhän Johanneksen kirkko ja kaupungintalo 1600-luvulta. Kunnassa sijaitsee myös kunnallinen museo.
Historia
thumb|left|250px|Kartta Schiedamin kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen). Noin vuonna 1250, Schie-joki padottiin estämään meriveden pääsy polderille. Kaupunki on muodostunut padon ympärille. Kunta on myös saanut nimensä Schie-joen padon mukaan. Schiedam johti keskiajalla alueen viljan ja kalan myyntiä siihen saakka, kunnes Rotterdam syrjäytti sen.
Vuonna 1275 Schiedam sai kaupunkioikeudet Aleida van Avesnesilta, Hollannin kreivin Willem II:n sisarelta.
Futureal
Futureal on Iron Maidenin single albumilta Virtual XI (1998). Vain kuukausia singlen julkaisusta laulaja Blaze Bayley lähti yhtyeestä. Kappale äänestettiin yhdeksi Iron Maidenin tunneituimmista fanien gallupissa, joka suoritettiin Ed Hunter -videopelin ja kokoelmalevyn tekemisen aikana. Se on toinen Blaze Bayleyn aikaisista kappaleista, jotka ovat päässeet Edward the Great -kokoelmalevylle "Man on the Edgen" kanssa.
Aleksandr Drobyševski
Aleksandr Drobyševski on Venäjän ilmavoimien eversti ja ilmavoimien lehdistöpalvelun päällikkö. Hän tuli julkisuuteen 2001, kun hän Venäjän ilmavoimien komentajan avustajana kommentoi Japanin väitteitä siitä, että Venäjä olisi loukannut Japanin ilmatilaa Hokkaidōn prefektuuriin kuuluvan Rubinin saaren ilmatilassa kahdella ydinpommittajalla.
Sen jälkeen hänen tehtävänään on ollut vastata Venäjän ilmavoimien lehdistöpalvelusta. Kanavanaan julkistamiselle Drobyševski käyttää pääasiassa uutistoimisto Itar-TASSia. Ilmatilanloukkausepäilyksien lisäksi hän kommentoi yleensä myös Venäjän ilmavoimien rauhanomaisia onnettomuuksia ja Tšetšeniassa tapahtuneita menetyksiä. Usein uutinen on myös Interfaxissa.
Monissa tapauksissa ilmoitetaan, ettei ilmatilanloukkauksia ole tapahtunut ja että alueella lentäneet koneet ovat noudattaneet lentosuunnitelmiaan. Myös lentoaineistoa tarjotaan objektiivista tarkastelua varten.
Maggie Wheeler
Maggie Wheeler (o.s. Jakobson, s. 7. elokuuta 1961 New York) on yhdysvaltalainen näyttelijä, joka tuli tunnetuksi Janicena sarjassa Frendit. Wheeler on myös esiintynyt sarjoissa Teho-osasto, Kaikki rakastavat Raymondia ja Ensisilmäyksellä.
Command & Conquer: Generals Zero Hour
Command & Conquer: Generals: Zero Hour EA Los Angelesin ja Aspyr Median kehittämä sekä EA Gamesin ja MacSoftin julkaisema Command & Conquer -pelisarjaan kuuluva reaaliaikainen strategiapeli. Peli on lisäosa Command & Conquer: Generalsille. Peli julkaistiin Microsoft Windowsille, Mac OS:lle ja OS X:lle vuonna 2003.
Zero Hourissa on muutamia uudistuksia: esimerkiksi jokaiselle osapuolelle on lisätty kolme kenraalia, joilla on omat vahvuudet ja heikkoudet. Muutoksia on tehty myös verkkopelaamiseen.
Kenraalit
Jokaiselle järjestölle on tullut lisää kenraaleja, joilla on tietty vahvuus.
USA
USA Air Force General: USA Air Forcen vahvuus, kuten nimestä voi päätellä, on ilmavoimat. Lentokenttä maksaa vähemmän, samoin lentokoneet ja helikopterit. Lentokoneet ovat tehokkaampia, ja Air Forcella on myös tavallisen Raptorin tilalla King Raptor. King Raptorilla on enemmän pommeja kuin tavallisella Raptorilla ja pommit ovat myös tehokkaampia. King Raptorissa on laser point defence -järjestelmä, joka tuhoaa ohjukset, samoin kuin Avenger. King Raptor paljastaa myös häiveyksiköt. Comanche-kopterit voidaan varustaa stealth-teknologialla. Air Forcella on myös ”Battle Chinook”, joka on melkein samanlainen kuin tavallinen Chinook, mutta siihen voi laittaa sotilaita sisälle; kuten Kiinan Helixiin. Air Force Generalin Chinookissa sekä Battle Chinookissa on myös heikkotehoinen laser point defence -järjestelmä, joka tuhoaa myös raketteja ja sinkoammuksia, mutta se ei ole niin tehokas kuin King Raptorilla tai Avengerilla. Air Force ei saa tankkeja, paitsi seuraavat ajoneuvot: Tomahawk Missile, Sentry Drone, Avenger, Humvee ja Ambulanssi-humvee.
USA Laser General: Laser General perustaa sodankäyntinsä laseraseisiin. Laser Generalilla on pelin paras puolustustykki, Laser Turret joka on tehokas jalkaväkeä, ilmavoimia sekä tankkeja vastaan. Laser General saa myös sähkölaitoksesta hiukan enemmän sähköä kuin Air Force tai USA. Laser General saa Laser Tankkeja ja sen Avengerit maksavat vähemmän. Laser Tankit ovat erittäin tehokkaita, mutta ne kuluttavat sähköä ja sen loppuessa ne lakkaavat toimimasta. Ilmavoimat ja jalkaväki on samanlaista kuin tavallisella USA:lla.
USA Super Weapon General: Aurora Bomberin tilalla Super Weapon Generalilla on Aurora Alpha Bomber. Se maksaa 2 000$ (tavallinen Aurora maksaa 2 500$) ja tekee isomman räjähdyksen kuin tavallinen Aurora. Super Weapon saa sähkölaitoksesta enemmän sähköä kuin mikään muu kenraali (+300 %). Particle Uplink Cannon on puolet halvempi kuin muilla (muilla 5 000$, Super Weaponilla 2 500$). Super Weapon Generalilla on EMP-patriot, erittäin tehokas puolustustykki lentokoneita ja tankkeja vastaan, sillä EMP-tykki lamauttaa niiden toiminnan. Super Weapon General ei saa tankkeja, kuten Air Force General, mutta saa seuraavat ajoneuvot: Tomahawk Missile, Sentry Drone, Avenger, Humvee ja Ambulanssi-humvee. Nämä tosin maksavat enemmän verrattuna muiden USA kenraaleiden ajoneuvoihin.
China
China: Kiina on samanlainen kuin aiemmassa Generalsissa, paitsi että Kiinalle on tullut Listening outpost, Helix ja Internet Center, johon hakkerit voi laittaa hakkeroimaan rahaa. Internetkeskuksesta saa myös vakoilupäivityksiä. Helixiin saa päivitettyä Battle Bunkerin, Gattling cannonin, Propaganda towerin ja Napalm bombin. Napalm Bomb -päivityksellä Helix voi pudottaa pieniä napalm-pommeja kohteen päälle. MiGeihin voi ostaa War Factorysta päivityksen ”Black Napalm”, jolloin MiGin liekkimeri on tehokkaampi.
China Tank General: Tank Generalin jalkaväki (esimerkiksi hakkerit) maksavat enemmän verrattuna muihin, mutta tankit ovat sitäkin parempia. Tank Generalilla kaikki tankit ovat valmiiksi ylennettyjä. Emperor-tankeissa (korvaavat muiden Kiinojen Overlordit) on valmiiksi propaganda tower, joka korjaa tankkia ja lähiyksiköitä. Niihin voi vielä asentaa ”Gattling Cannon” -päivityksen, joka tuhoaa jalkaväen, lentokoneet, helikopterit ja paljastaa stealth-yksiköt. Battlemasteriin voi ostaa Propaganda centeristä ”autoloader”-päivityksen, jonka ansiosta Battlemaster voi ampua useampia kertoja putkeen. Battlemasteriin voi myös general-bonuksella laittaa heti alkuun kaksi ylennystä, mikä tekee siitä erittäin tehokkaan.
China Infantry General: Jalkaväen oma kenraali. Infantryn jalkaväellä on kaikilla automaattisesti yksi ylennys, myös Black Lotuksella, joka valloittaa rakennukset nopeammin. Tällä kenraalilla on Red guardien tilalla Mini-gunner joka on erittäin tehokas jalkaväkeä ja ilmavoimia vastaan. Jalkaväen hakkerit ovat näkymättömiä sekä haksaavat rahaa alussa enemmän ylennyksen ansiosta. General-bonuksella saa Mini-gunnereille kaksi ylennystä. Infantry ei saa paljoakaan tankkeja, mutta sillä on useita miehistönkuljetustankkeja, muun muassa assault troop transport ja attack outpost, joilla on erona tavallisen Kiinan vastaaviin se, että jalkaväki pystyy ampumaan niiden sisältä. Jalkaväen bunkkerit ovat Fortified Bunkereita, joihin mahtuu kymmenen miestä, ja muilla Kiinoilla mahtuu vain viisi. Fortified Bunkerissa on myös automaattisesti miinoitus ympärillä. Kenraali ei ole vastassa General’s Challengessa.
China Nuke General: China Nuke General luottaa ydinaseteknologiaan. Sillä on esimerkiksi parempi mattopommitus kuin muilla Kiinoilla: Nuke Generalin mattopommituspommien mukana tulee ydinjätettä, joka tekee pommeista tehokkaampia. Nuclear Missile on halvempi kuin muilla (normaalisti 5 000, Nuke Generalilla 4 500), samoin Nuke Cannonit. Ydinlaitos tuottaa enemmän sähköä kuin muilla Kiinoilla, mutta se on myös hieman kalliimpi. Battlemaster -ja Overlord tankit ovat nopeampia kuin Tank Generalilla tai Kiinalla, mutta nämä tankit myös räjähtävät tuhoutuessaan aiheuttaen lähellä oleville yksiköille vahinkoa, ellei tankkeihin osta Isotope Stability -päivitystä. Koska ”Nuke General” luottaa ydinase teknologiaan on myös Mig-hävittäjiin ja Helix-koptereihin asennettu pienet ydinpommit napalm-pommien sijaasta.
GLA
GLA Toxin General: Kuten nimi sanoo, GLA Toxin on erikoistunut myrkkyyn. Palacesta saa päivityksiä, joista myrkky-yksiköistä ja muista myrkkyhyökkäyksistä tulee tehokkaampia. Rebelin tilalla on Toxin Rebel, joka ampuu pelkkää myrkkyä. Tehokas jalkaväkeä vastaan. Toxin Generalin SCUD Stormista tulee syövyttävää myrkkyä. Toxinin Scorpion tankin ammuksista tulee myrkkyä (GLA:lla joutui tekemään päivityksiä, ennen kuin tämä oli mahdollista). Toxinin SCUD Launcher tekee vähemmän vahinkoa, kuin GLA:n.
GLA Demolition General: Räjähde-ekspertti. Demolitionin Jarmen Kell pystyy asettamaan räjähteitä tankkeihin ja rakennuksiin. SCUD Stormeista ja SCUD Launchereista ei tule myrkkyä vaan pelkkä räjähdys. Demolitionin yksi SCUD Storm riittää tuhoamaan minkä tahansa superaseen, toisin kuin muiden kenraaleiden superaseet. Demo Trapit ovat erittäin tehokkaita johtuen niiden lisätystä räjähdysvoimasta. Terroristit aiheuttavat rajumman räjähdyksen ja samoin Bomb Truck, joka on myös halvempi. Demolition Generalilla Combat Cycle on varustettu terroristilla, joka tekee tästä erittäin tehokkaan. Demolitions Ability -päivitys mahdollistaa jokaisen oman yksikön tai puolustusrakennuksen räjähtämään käskystä. Demolition General ei ole vastassa General’s Challengessa.
GLA Stealth General: Kyky tehdä kaikki rakennukset näkymättömiksi. Puolustusrakennukset ja Rebelit ovat valmiiksi näkymättömiä. Hijacker voi ottaa haltuunsa minkä ajoneuvon tahansa. Yksiköt voi tehdä myös näkymättömiksi tietyn ylennyksen avulla (GPS Scrampler). Stealth ei saa Scorpion tankkeja, SCUD Launchereita eikä Marauder-panssarivaunuja. SCUD Storm on samanlainen kuin tavallisella GLA:lla.
Muut
Peliin on tehty myös muita pieniä parannuksia. Esimerkiksi superaseet, ilmaiskut sekä muut ylennykset voi valita oikeasta reunasta pienenä kuvakkeena, ja tietenkin alkuvalikon ”taustaelokuva” on vaihdettu erilaiseksi. Skirmishissä voit myös rajoittaa superaseiden määrää. Peliin on myös asetettu muutamia uusia ”pikanäppäimiä”.
Online
Tavallisessa Generals-pelissä jokaisesta ottelusta sai merkinnän (voitto, häviö, disconnect). Zero Hourissa saa merkintöjä vain ns. ”Record Stats” -otteluista, joissa on käytössä pelkästään viralliset kartat. Lisäksi on ”No Record Stats” -otteluita, jotka voivat olla minkälaisia vaan, missä kentässä vaan, millä rahasummalla vaan. Esimerkiksi loputtomilla rahavaroilla tai ilman rahaa. Näistä otteluista ei saa merkintää.
Modit
Peliin on olemassa myös modeja, joilla peliin saa lisää yksikköjä ja erilaisen ulkomuodon.
Jinotega
Jinotega on kaupunki Nicaraguassa samannimisessä departementissa. Kaupungissa oli 53 265 asukasta vuoden 2017 arvioissa.
Ilmasto
Jinotegassa on Köppenin ilmastoluokituksen mukaan savanni-ilmasto. Vuoden keskilämpötila on noin 20 °C ja keskimääräinen sademäärä 1 410 millimetriä. Toukokuu on lämpimin kuukausi. Silloin vuorokauden keskilämpötila on noin 22 °C. Viilein kuukausi on tammikuu, jolloin keskilämpötila on noin 19 °C. Sateisin kuukausi on syyskuu, jolloin sataa keskimäärin noin 230 millimetriä. Maaliskuu puolestaan on kuivin kuukausi. Silloin keskimääräinen sadanta on 16 millimetriä.
Woldemar Westzynthius
Herman Woldemar Westzynthius (8. kesäkuuta 1858 Kokemäki – 30. maaliskuuta 1905 Helsinki) oli suomalainen toimittaja, lennätinvirkailija ja liikemies, joka perusti vuonna 1887 Suomen ensimmäisen uutistoimiston Suomen Sähkösanomatoimiston, nykyisen Suomen Tietotoimiston edeltäjän.
Westzynthiuksen vanhemmat olivat Venäjän armeijan everstiluutnantti Herman Brynolf Westzynthius (1822–1870) ja porilaisen kauppiaan Johan Fredrik Bäckmanin tytär Maria Emilie Bäckman (1830–1915). Hänen sisarensa Augusta Emilia Westzynthius (s. 1862) oli naimisissa taidehistorian professori Johan Jakob Tikkasen kanssa.
Westzynthius kävi Haminan kadettikoulua, mutta keskeytti sen siirtyessään lennätinlaitoksen palvelukseen lennätinvirkailijaksi. Hän toimi sivutoimisesti myös Helsingfors Dagbladin ja sen lyhytaikaisen seuraajan Dagbladetin toimittajana. Westzynthius perusti syksyllä 1887 Suomen ensimmäinen uutistoimiston Suomen Sähkösanomatoimiston, joka aloitti toimintansa 1. marraskuuta 1887. Hän myi toimiston vuonna 1894 Uno Alfons Wasastjernalle. Westzynthius toimi myös Helsingin Sentraalikirjapainon, Hangon sanomalehtiosakeyhtiön ja viimeksi Borgströmin tupakkatehtaan toimitusjohtajana. Hänet valittiin vuonna 1896 Helsingin kaupunginvaltuustoon. Hänellä oli hovineuvoksen arvonimi.
Westzynthius oli yksi vuoden 1899 suuren adressin puuhamiehistä. Hän kuului hanketta valmistelleeseen adressikomiteaan, ja adressilistat sidottiin kansiin hänen omistamassaan kirjapaino Phoenixissa. Hän kuului myös Pietariin matkustaneeseen suureen lähetystöön edustaen valtakirjalla Hiittisten kuntaa.
Woldemar Westzynthius on haudattu Hietaniemen vanhalle hautausmaalle.
Jack Ruby
thumb|Jack Ruby ampuu [[Lee Harvey Oswaldin]] Jack Ruby, oikealta nimeltään Jacob Rubenstein, (25. maaliskuuta 1911 Chicago, Illinois – 3. tammikuuta 1967 Dallas, Texas) oli yhdysvaltalainen Dallasissa asunut yökerhojen omistaja. Hän murhasi presidentti John F. Kennedyn salamurhasta epäillyn Lee Harvey Oswaldin 24. marraskuuta 1963 Dallasin poliisiaseman pysäköintihallissa. Tapaus oli maailman ensimmäinen suorassa televisiolähetyksessä tapahtunut murha.
Elämä
Ruby syntyi Chicagossa ortodoksijuutalaiseen perheeseen, joka oli muuttanut Yhdysvaltoihin 1900-luvun alussa Puolasta. Hänen isänsä Joseph Rubenstein oli alkoholisti, joka pidätettiin useita kertoja vaimonsa pahoinpitelystä. Joseph Rubenstein hylkäsi kahdeksanlapsisen perheensä Jackin ollessa 12-vuotias. Ruby aiheutti ongelmia koulussa ja hänet lähetettiin psykiatriseen hoitoon. Chicagon nuorisotuomioistuin määräsi hänet sijaiskotiin. Hänen äitinsä Fanny diagnosoitiin psykoneuroosista kärsiväksi ja hänet otettiin hoitoon Elginin valtionsairaalaan. Ruby lopetti koulunkäynnin vuonna 1927 ja aloitti katukaupustelun. Tehtyään sekalaisia töitä Los Angelesissa ja San Franciscossa, Ruby palasi Chicagoon 30-luvulla ja oli perustamassa romumetallin kerääjien liittoa. Liiton presidentti murhattiin 8. joulukuuta 1939, jonka jälkeen Ruby jätti liiton masentuneena ja löysi työpaikan myyjänä.
Sodan jälkeen Ruby palasi Chicagoon, jossa hän yritti elättää itsensä lahjaesineiden kaupustelijana veljensä yrityksessä. Vuonna 1947 Ruby muutti Dallasiin, jossa hän pyöritti sisarensa Eva Grantin Singapore-yökerhoa. Lainattuaan rahaa ystävältään hän osti kaksi yökerhoa. Nämä liiketoimet eivät onnistuneet, ja vuonna 1954 Rubysta tuli Vegas Clubin osaomistaja. Neljäs yökerho, Sovereign Club, päätyi myös taloudellisesti kannattamattomaksi. Jatkuvat taloudelliset epäonnistumiset johtivat Rubyn masennukseen ja itsemurha-ajatuksiin. Ruby avasi seuraavaksi Carousel-yökerhon, jossa esiintyi pieni bändi ja striptease-tanssijoita. Carousel-yökerho oli Dallasin poliisien suosiossa heille tarjotun ilmaisen alkoholin vuoksi, ja Ruby tunsi suuren osan Dallasin poliiseista henkilökohtaisesti. Ruby jätti toistuvasti työntekijöidensä palkat maksamatta, ja oli riidoissa viihdetaiteilijoiden ammattiliiton AGVA:n kanssa. Dallasin poliisi pidätti Rubyn vuosina 1949–1963 kahdeksan kertaa. Syytteiden joukossa oli muun muassa järjestyshäiriö, kätketyn aseen kantaminen ja pahoinpitely.
Oswaldin murha
Vain neljä minuuttia ennen Oswaldin murhaa Ruby oli Dallasin poliisiaseman lähellä olevassa Western Unionin toimistossa siirtämässä rahaa tanssijalleen Fort Worthiin. Uteliaana Dallasin poliisiaseman edessä olleesta ihmisjoukosta Ruby käveli alas pysäköintihalliin autoramppia pitkin ja ampui Oswaldin noin minuutti myöhemmin.
Ruby kertoi Warrenin komissiolle saaneensa pakkomielteen murhata Oswald otettuaan Preludin-nimistä lääkettä ja luettuaan lehdestä, että Jacqueline Kennedy saattaa joutua palaamaan Dallasiin todistamaan Oswaldin oikeudenkäynnissä. Ruby halusi kertomansa mukaan tappaa Oswaldin pelastaakseen Kennedyn lesken oikeudenkäynnin aiheuttamalta tunnepaineelta. Hän epäili myös, ettei Oswald mahdollisesti olisi saanut ansaitsemaansa rangaistusta oikeudessa ja motiivina oli hänellä myös kertomansa mukaan, että juutalaisillakin olisi tarvittaessa rohkeutta toimia. Ruby kertoi poliiseille pidätyksensä jälkeen, että hän uskoi Oswaldin murhan tekevän hänestä sankarin, ja että hän luuli viettävänsä rangaistukseksi vain yhden yön Dallasin poliisiaseman putkassa. Ruby oli jättänyt koiransa autoonsa odottamaan ennen poliisiaseman pysäköintihalliin kävelyä.
Ruby sisko Eva kertoi Warrenin komission tutkijoille, että Ruby oli myös tolaltaan 22. marraskuuta The Dallas Morning News -lehdessä julkaistusta mustareunuksisesta Kennedyn vastaisesta äärioikeistolaisesta ilmoituksesta, sekä näkemästään poliittisesta tienvarsi-ilmoituksesta. Ruby ilmeisesti uskoi, että nämä julkiset hyökkäykset Kennedyn hallintoa vastaan liittyivät jollain tavalla salamurhaan.
Ennen uuden oikeudenkäynnin alkua Ruby sairastui keuhkokuumeeseen, ja hän joutui sairaalaan 9. joulukuuta 1966. Päivää myöhemmin hänellä todettiin laajalle levinnyt syöpä maksassa, keuhkoissa ja aivoissa. Ruby kuoli syövän aiheuttamaan sairauteen sairaalassa 3. tammikuuta 1967
Kaimaanit
Kaimaanit (Caimaninae) on alaheimo alligaattoreiden (Alligatoridae) heimossa. Sana kaimaani on peräisin Karibian alueelta, missä alligaattoria kutsutaan acojomaksi.
Unikankareen seisake
Unikankareen seisake oli Uudenkaupungin radan varressa sijainnut lakkautettu seisake. Se sijaitsi Mietoisissa aivan radan ja Pyheentien tasoristeyksen tuntumassa. Seisake perustettiin vain kolmenkymmenen metrin päähän Unikankareen talon päärakennuksesta, jonka pihan lävitse rata vuonna 1924 vedettiin.
thumb|left|250px|Seisakkeen paikka Unikankareen talon pihassa vuonna 2007. Rakenteista ei tuolloin ollut jäljellä muuta kuin kukkapenkissä säilynyt seisakkeen nimikyltti.
Seisake lakkautettiin vuonna 1982, jolloin sitä käytti säännöllisesti enää vain kolme henkilöä. Vielä vuonna 2007 Unikankareen pihapiirissä sijaitsi seisakkeen jäänteenä ”Unikankare”-tekstillä varustettu kyltti, mutta vuoteen 2010 mennessä huonokuntoiseksi päässyt kylttikin on poistettu. Sittemmin paikalle on pystytetty uusi kyltti.
Italian koripallon supercup
Italian koripallon supercup on vuosittain järjestettävä Cup-ottelu, jossa kohtaavat Italian mestari ja Italian Cupin mestari. Supercupia on pelattu vuodesta 1995 lähtien.
Purgatory
Purgatory on Iron Maidenin single vuodelta 1981. Se on yhtyeen viides single ja toinen albumilta Killers. Single on yksi yhtyeen heikoimmin menestyneistä, eikä onnistunut pääsemään Britannian 50 myydyimmän singlen listalle. Syyksi heikkoon menestykseen on epäilty A- ja B-puolen löytymistä albumilta samassa muodossa.
Kappaleet on kirjoittanut yhtyeen basisti Steve Harris.
Michelle Clunie
Michelle Renee Clunie (s. 7. lokakuuta 1969 Portland, Oregon, Yhdysvallat) on yhdysvaltalainen näyttelijä, joka tunnetaan muun muassa rooleistaan Melanie Marcuksena sarjassa Älä kerro äidille ja Ellen Bealsina sarjassa Näytön paikka.
Ura
Ennen näyttelijänuraansa ja muuttoa Los Angelesiin Michelle Clunie opiskeli Academy Of Professional Ballet -tanssikoulussa.
Clunie on nähty uransa aikana muun muassa elokuvissa Jason Goes to Hell: The Final Friday ja Epäillyt. Hän on esiintynyt myös useissa televisiosarjoissa, kuten Kunnian miehet, Amyn lailla, Teho-osasto, Isojen poikien leikit, Diagnoosi: Murha, House, Ilman johtolankaa, Näytön paikka ja CSI. Vuonna 1996 hän antoi lisäksi äänensä Grace Swansonille videopelissä Eraser – Turnabout.
Vuosina 2000–2005 Clunie näytteli yhdysvaltalaisessa Älä kerro äidille -sarjassa juutalaista juristia Melanie Marcusta, joka oli toinen osapuoli sarjan keskeisestä lesbopariskunnasta. Hänen kumppaniaan Lindsayta näytteli Thea Gill. Clunie oli yksi päähenkilöistä sarjan kaikilla viidellä tuotantokaudella, ja tämä on edelleen hänen suurin roolityönsä.
M/S Suokki
M/S Suokki on Suomen ensimmäinen yhdistetty auto- ja matkustajamoottorilautta, joka valmistui Suomenlinnan lautaksi keväällä 1952. Se kuljetti vuoteen 2004 asti autoja sekä matkustajia Helsingin Kauppatorin ja Suomenlinnan välillä nimenään Suomenlinna-Sveaborg. Suomenlinnan Liikenne myi lautan Sun Lines -yhtiölle M/S Suomenlinna II:n. Alus sai nimekseen Suokki, mutta jatkaa liikennöintiä edelleen samalla reitillä. Nimen vaihtaminen kuului kaupan ehtoihin.
Alus
M/S Suomenlinna-Sveaborgin kastoi puolustusministeri Emil Skogin puoliso rouva Toini Skog. Suomenlinnan Liikenne Oy tilasi sen Valtion Metallitehtaiden Suomenlinnan telakalta, mutta se valmistui Valmet Oy:n Helsingin telakalta. Lautta oli toinen telakan rakentama kaksipäinen moottorilautta. Ensimmäinen oli kesällä 1949 valmistunut M/S Korkeasaari-Högholmen.
Lautta suunniteltiin jäissäkulkua varten ja se pystyikin kulkemaan satamajäänmurtajan tekemässä uomassa. Ankarina talvina väylällä oli kuitenkin sellaiset jäämassat, ettei lautta päässyt niiden läpi edes satamamurtaja Turson avustamana. Aluksen valmistuessa sitä kuljetti Englannin Manchesterissa valmistettu viisisylinterinen Grossley HRL5 -dieselmoottori, joka tuotti 450 hevosvoiman (331 kilowatin) tehon. Vuonna 1967 alukseen vaihdettiin tanskalaisvalmisteinen 500 hevosvoiman (368 kW) moottori. Lautan molemmissa päissä on yksi KaMeWa-säätölapapotkuri ja hydraulisesti käännettävä peräsin, jotta lauttaa ei tarvitse kääntää reitin päätepisteissä. Vuosina 2004–2005 lauttaa korjattiin ja muun muassa moottori uusittiin.
Kiille
thumb|Kiillettä Kiilteet ovat ryhmä silikaatteihin lukeutuvia mineraaleja, joille on yhteistä yksi erittäin etevä lohkosuunta, mistä syystä kiilteet lohkeavat helposti ohuiksi läpikuultaviksi liuskoiksi. Kiilteiden kidejärjestelmä on monokliininen, ja niiden kiteet ovat muodoltaan kuusikulmaisia liuskaryppäitä. Kiilteistä yleisin on biotiitti eli musta kiille, josta tunnetaan myös muunnos nimeltä vermikuliitti. Toinen yleinen kiille on muskoviitti (vaalea kiille), jonka muunnos serisiitti on hienoliuskaisempi. Harvinaisempana esiintyy litiumpitoista lepidoliittia, joka on väriltään vaaleanvioletti tai vihertävä, zinnwaldiittia sekä kromia sisältävää vihreää fuksiittia. Asbestin raaka-aineena on yleensä erilaiset kiillelajit.
Syö juo mies nainen
Syö juo mies nainen on Ang Leen ohjaama taiwanilais-yhdysvaltalainen draamakomedia vuodelta 1994. Elokuva kuvattiin ohjaajan synnyinmaassa Taiwanilla, ja sitä pidetään Leen läpimurtona Aasian ulkopuolisille markkinoille. Tämän jälkeen Lee pääsi ohjaamaan kansainvälisiä suurtuotantoja muun muassa Hollywoodiin. Elokuva päättää Ang Leen trilogian, jonka aiemmat osat olivat Pushing Hands (1992) ja Hääjuhla (1993).
Juoni
Makuaistinsa menettänyt vanha mestarikokki Zhu elää Taipeissa isossa talossaan yhdessä kolmen naimattoman tyttärensä kanssa. Yksi heistä on kristityksi kääntynyt kemian opettaja, toinen lentoyhtiön päällikkö, ja kolmas vasta opiskelija. Heidän yhteinen elämänsä keskittyy sunnuntaisiin illallisrituaaleihin. Elokuvan teemoja ovat perheen sisäiset suhteet ja pyrkimykset ylittää sukupolvien kuilu ruoanlaiton ja ruokapöytäkeskustelujen avulla.
Vastaanotto ja myöhempi arvostus
Suopeat arvostelut ympäri maailmaa saanut elokuva tuotti muun muassa kuusi ehdokkuutta Film Independent Spirit Awards -gaalassa 1995 sekä parhaan vieraskielisen elokuvan ehdokkuuden sekä Oscareissa, Golden Globessa että brittiläisessä Baftassa. Asia-Pacific-filmijuhlilla se palkittiin parhaana elokuvana ja leikkauksestaan.
Vedenväki
Vedenväki on suomalaisessa mytologiassa veden alla asuvien olentojen joukko sekä tämän joukon taikavoima. Kalevalan mukaan vedessä on paljon väkeä. Vedenväkeen kuuluivat esimerkiksi vesihiidet, vetehiset, veden neidot ja pienet merestä nousevat miehet, jotka toisinaan ilmestyivät ihmisten avuksi suurine voimineen. Veden luona pelästyvä tai asiattomasti käyttäytyvä saattoi saada vedenväen vihat päälleen ja sairastua.
Vedenväkeen kuuluivat myös yksilöidyt ja nimetyt vedenhaltijat, kuten Ahti, Vellamo ja Iku-Turso.
Vedenväellä kerrottiin olevan karjaa, joka öisin saattoi nousta järvistä laiduntamaan. Tällöin vedenkarjan pystyi erottamaan tavallisista naudoista vatsapuolella olevan kalamaisen evän perusteella. Vedenkarjan maidolla kerrottiin olevan arvokkaita ja parantavia ominaisuuksia.
Hullun parannus veden väen avulla
Erään perinteen mukaan hullun parantamisessa tarvittiin lähteen vettä. Vesi täytyi ottaa lähteestä monimutkaisin rituaalein ja loitsia:
Sitten lämmitettiin sauna ukkosen särkemillä puilla ja kylvetettiin hullu lähteestä otetulla vedellä loitsuja lukien sekä taikatemppuja tehden. Kun hullua vietiin ulos saunasta, hänet säikytettiin vielä ampumalla pyssyllä hänen päänsä yli. Pelästyttäminen on ollut suomalaisessa kansanparannuksessa yleinen hoitomuoto.
Sarvivälke
thumb|Sarvivälkekappaleita pienoiskuva|[[Apatiitti- ja sarvivälkekiteiden aggregaatti]]
Sarvivälke on väriltään tavallisesti himmeänvihreä, vihertävänruskea tai musta, neliskulmaisin, välkehtivin pinnoin lohkeileva mineraali. Se on mustan kiilteen jälkeen yleisin tumma mineraali Suomen kallioperässä. Sarvivälke on Uudenmaan maakuntakivi. Ryhmittelyltään sarvivälke luokitellaan amfibolien suureen ryhmään eli nauhasilikaatteihin kuuluvaksi mineraaliseokseksi. Sarvivälkettä ei ole aina tunnustettu omaksi mineraalikseen, ja nimeä käytetäänkin kirjallisuudessa viittaamaan tummaan amfiboliin.
Koostumus
Sarvivälke on kolmen molekyylin isomorfinen sekoitus: kalsium-rauta-magnesiumsilikaatti, alumiini-rauta-magnesiumsilikaatti ja rauta-magnesiumsilikaatti. Toisinaan sarvivälke sisältää myös mangaania, titaania ja natriumia. Fluoridi korvaa usein hydroksyylin. Sarvivälkkeen yleinen kemiallinen kaava on (Ca,Na)2-3(Mg,Fe,Al)5(Al,Si)8O22(OH,F)2, Suomen kallioperä -teos (1998) käyttää kemiallisen kaavan muotoa Ca2(Mg,Fe)4Al(Si7Al)O22(OH)2. Sarvivälkkeen kovuus on 5–6 ja ominaispaino on 2,9–3,4. Sen lohkeavuuskulmat ovat 56 ja 124 astetta. Se sekoitetaan usein augiittiin ja biotiittikiilteeseen, jotka ovat mustia ja jotka esiintyvät graniitissa ja charnockiitissa. Kiderakenteeltaan se on rakeista tai sälöistä.
Esiintyminen
Sarvivälke on yleinen ainesosa monissa magmakivissä ja metamorfisissa kivissä, kuten graniitissa, syeniitissä, dioriitissa, gabrossa, andesiitissa, gneississä ja liuskeessa. Se on amfiboliittien päämineraali.
Hyvinkään ja Karkkilan välisellä seudulla esiintyy yleisesti mustia kivilajeja, joiden päämineraalina on sarvivälke. Sarvivälkerikkaat kivet tunnetaan hyvinä kiuaskivinä ja Hyvinkään mustia graniitteja louhittiin aiemmin rakennus- ja hautakiviksi.
Muut nimitykset
Syvän tummanruskeaa ja mustaa sarvivälkettä kutsutaan tavanomaisesti basalttiseksi sarvivälkkeeksi siitä syystä, että ne ovat yleensä ainesosana basaltissa tai basaltin kanssa läheisesti yhteen kuuluvissa kivissä. Erästä sarvivälkkeen muunnosta, joka sisältää <5 % rautaoksideja, on väriltään harmaasta valkoiseen, ja sitä kutsutaan edeniitiksi, koska sitä esiintyy Edenvillessä, New Yorkissa. Muita sarvivälkesarjaan kuuluvia mineraaleja ovat pargasiitti, hastingsiitti ja tschermakiitti.
Yhdysvaltain Grand Prix 2003
Yhdysvaltain Grand Prix 2003 oli Formula 1 -sarjan 15. osakilpailu, joka ajettiin 28. syyskuuta 2003 Indianapolis Motor Speedwaylla Yhdysvalloissa. Kilpailun voitti Ferrarin Michael Schumacher. Paalupaikalta kilpailuun lähtenyt Mclarenin Kimi Räikkönen jäi toiseksi. Sauberin Heinz-Harald Frentzen oli kolmas jolle palkintosija oli uran viimeinen. Frentzenin edellinen palkintosija oli Yhdysvaltain GP:stä 2000. Samalla palkintokorokesijoitus oli Sauberille ensimmäinen sitten Brasilian GP:n 2001.
Sarvivälke
Muut nimitykset
Sarvivälkettä kutsutaan toisinaan myös hornblendeksi, kun tarkoitetaan joko hornblendiittia, tai kyseessä on käännösvirhe, sillä useimmilla kielillä sarvivälkettä kutsutaan hornblendeksi.
Aiheesta muualla
Amphibolgruppe
Epidootti
Epidootti on mineraali, joka kuuluu monokliiniseen kidejärjestelmään. Epidootti on yleinen metamorfisten kivien mineraali. Se on tärkeänä ainesosana ns. vihreäliuskeessa ja helsinkiitissä. Sitä tavataan myös muinaisten kalliorakojen täytteenä. Epidootin kovuus on Mohsin asteikolla 6–7 ja ominaispaino 3,4. Sen värimuotoina on erilaisia vihreitä ja kiilto lasimainen. Se on yleinen mineraali Suomessa, ja sitä käytetään paljon korukivenä.
Von Platen
Von Platen on ruotsalainen aatelissuku, jonka yksi sukuhaara on introdusoitu Suomen ritarihuoneeseen.
Jo keskiajalta tunnettu aatelissuku on lähtöisin Rügeniltä Pommerista. Useat sen jäsenet naturalisoitiin ruotsin aateliin.
Remu plays Hurriganes
Remu plays Hurriganes oli 1990-luvulla toiminut Remu Aaltosen Hurriganesin musiikkia soittava yhtyeprojekti. Projektin kokoonpano muodostui Remu Aaltosen lisäksi useista suomalaisista eturivin muusikoista. Projekti alkoi hämeenlinnalaisen musiikkivaikuttajan Arno Carstedtin ideasta. Hurriganes-tyylistä rockia soittava hämeenlinnalainen bändi Mama Grande muuttui kokoonpanon ytimeksi, jota vahvistettiin Jarkko Evellä ja Tatu Mannbergilla. Mamagrandelaiset olivat: Timo "Häkä" Mann (basso), Patti Patoila (rummut) ja Willie Devone (kitara). Tällä kokoonpanolla yhtye toimi 1994–1995. Myöhemmin kokoonpano muuttui vuosien aikana useasti; yhtyeessä vaikuttivat eri aikoina muun muassa Rocka Merilahti, Jukka Orma, Mikko Löytty sekä useat muut suomalaiset rock-muusikot.
Jussi Selo
thumb|Jussi Selo Jussi Petteri Selo (ent. Kykkänen, s. 21. tammikuuta 1985 Vantaa) on Uniklubi-yhtyeen laulaja. Selo on aiemmin laulanut myös muun muassa Lovex-yhtyeessä sekä ensimmäisessä yhtyeessään Pincenezissä. Selo soittaa pianoa, kitaraa ja saksofonia. Hän toimii yhtyeen pääasiallisena sanoittajana. Hän kuuntelee mm. Saraa, Michael Jacksonia sekä Hardcore Superstaria.
Jussin vanhemmat ovat eronneet ja eron jälkeen Jussi otti äidin tyttönimen. Isän sukunimi on Kykkänen. Hänen veljensä on Uniklubi-yhtyeen kitaristi Janne Selo. Hänellä on kaksi muutakin veljeä, pikkuveli Teemu (Kykkänen) sekä isoveli Tommi, joka kuoli 2000-luvun alussa. Jussi Selo on syntynyt Vantaalla ja muuttanut perheensä kanssa viisivuotiaana Tampereen lähelle Hämeenkyröön, jossa hän on käynyt peruskoulun. Lukiota Jussi kävi Parkanossa, mutta jätti sen kesken. Nykyään Selo asuu Tampereella.
Selo osallistui vuonna 2011 Nelosen Kuorosodan neljännelle tuotantokaudelle, jonka hänen johtamansa Hämeenkyrön kuoro voitti. Kilpailun päävoittona oli 40 000 euroa kuoron itse valitsemalle hyväntekeväisyyskohteelle, joka oli Pirkanmaan Sydänlapset ry.
Selo sai ensimmäisen lapsensa, tyttären, ystävänpäivänä 14. helmikuuta 2018.
Selo teki teatteridebyyttinsä Tampereen Teatterin musikaalissa Veriveljet, joka sai ensi-iltansa 5. syyskuuta 2012 Tampereen Teatterin päänäyttämöllä. Hän vuorottelee kertojan roolissa Sami Hintsasen kanssa.
2014 Selo näytteli myös Musiikkiteatteri Palatsilla Rauli Baddingiä musikaalissa " Paratiisi".
2015 Selo perusti Uniklubin rinnalle sivuprojektin nimeltä "SADETTA", joka julkaisi ensimmäisen digisinglensä "Yhteenkasvaneet" 1.1.2016.
Selo on Uniklubin tuotannon ja oman sooloalbumin lisäksi tehnyt kappaleita myös muille artisteille kuten Kaija Lustilalle.
Konglomeraatti
pienoiskuva|Konglomeraattia Kemptenerin metsästä Etelä-Saksassa. Konglomeraatti on diageneesinoitunut eli iskostunut sedimenttikivilajia jossa on soramaisia vaihtelevan kokoisia kiven kappaleita joiden välissä on hienorakeista perusmassaa. Ne ovat iskostuneet yhteen toistensa kanssa tavallisimmin kiteytyneen kvartsin tai kalsiintin avulla. Koostumus riippuu soran sisältämistä mineraaleista. Raekoko on suurempi kun kaksi millimetriä. Niitä esiintyy samoilla alueilla kun kvartsiitteja. pienoiskuva|Iskostuminen eli [[diageneesi, vasemmalla ennen tiivistymistä. Siniset nuolet osoittavat mineraalien virtausta liuoksessa. Punaiset nuolet osoittavat rasitusalueet jossa ainetta liukenee. Oikealla tiivistyksen jälkeen vaaleille alueilla on tullut lisää mineraaleja mikä on vähentänyt huokostilaa.]]
Syntyminen
Konglomeraatti syntyy kun sedimentti kovettuu diageneesiksi kutsutussa prosessissa jossa mineraalirakeet pakkaantuvat tiukempaan jolloin niiden välinen huokostila pienenee. Prosessissa osa mineraaleista liukenee ja niistä syntyy uusia mineraaleja. Huokostilassa oleva liuos kiteytyy rakeiden väliin iskokseksi joka kittaa rakeet yhteen. Diageneesistä huolimatta sedimentin rakenteen alkuperäiset piirteet säilyvät.
Diageneesi tapahtuu maanpinnan normaaleissa lämpötiloissa ja paineissa. Sitä ei pidä sekoittaa metamorfoosiin joka tapahtuu korkeassa lämpötilassa ja paineessa. Suomen kallioperässä suurin osa kivilajeista vanhoja metamorfoituneita sedimenttikiviä, ja muuttumattomia sedimenttikivilajeja on vain vähän, koska ne ovat kuluneet pois.
Konglomeraatteja ovat muun muassa diamiktiitti ja tilliitti. Samanlaisessa iskostumisprosessissa syntyvät myös muun muassa hiekkakivi ja savikivi.
Ilkka A. Jokinen
Ilkka A. Jokinen (s. 27. joulukuuta 1957 Tampere) on suomalainen näyttelijä. Hän on näytellyt Tampereen Ylioppilasteatterissa, Tampereen Työväen Teatterissa, Tampereen Teatterissa, Tampereen Komediateatterissa, Kemin kaupunginteatterissa, Eurooppa Nelosen Sappeen kesäteatterissa, Hämeenlinnan Kesäteatterissa ja KOM-teatterissa. Vuonna 1995 alkaneessa Radio 957:n Tampereenkielisissä uutisissa Jokinen esittää Hönttä-nimistä uutistenlukijaa. Hän on näytellyt myös muutamissa elokuvissa ja televisiosarjoissa, kuten Kotikatu, Young Love, Taivaan tulet ja Korpelan kujanjuoksu.
Alma Skog -mitali
Alma Skog -mitali on Ruotsalaisen kansanpuolueen jakama mitali ansioituneille naisille. Sitä on jaettu vuodesta 1936. Ainoan hopeisen mitalin on saanut Agnes Lexander vuonna 1944. Pronssisia mitaleita on jaettu kahdeksan.
Hopeisena
1944
Pronssisena
2006
Aikka Hakala (laulaja)
pienoiskuva|Teddy & The Tigers keikalla Cafe Metropolissa 1990. Alpo Antti Olavi ”Aikka” Hakala (taiteilijanimeltään Teddy Guitar, 23. marraskuuta 1957 Kerava – 10. huhtikuuta 2021 Kerava ) oli suomalainen muusikko. Hän tuli tunnetuksi vuonna 1978 läpimurtonsa tehneen rockabilly-yhtye Teddy & The Tigersin laulaja-kitaristina.
Hakalan luotsaama Teddy & The Tigers julkaisi vuoteen 1980 mennessä neljä albumia, minkä jälkeen yhtye vaihtoi tyyliään. Kokoonpano julkaisi Tigers-nimellä yhden albumin 1980, minkä jälkeen yhtye hajosi. Tämän jälkeen Aikka Hakala oli mukana suomalaisen rockabillyn superyhtyeeksikin kutsutussa Lonestarsissa, joka kiersi Suomea ja Eurooppaa ahkerasti noin vuoden ajan. Lonestars julkaisi yhden albumin vuonna 1981. Hakala levytti albumit myös Buck Jonesin sekä Falcons-yhtyeen kanssa, nämäkin julkaistiin vuonna 1981.
Rockabillykauden jälkeen Hakala muodosti rhythm and blues -tyylisen Bad Sign -yhtyeen, jolta julkaistiin viisi albumia vuosina 1983–1987. Bad Signin hajottua Hakala jatkoi musiikin parissa ja teki trubaduurityyppisiä soolo- ja duokeikkoja ympäri Suomen. Hakala julkaisi kantrihenkisen sooloalbumin True Stories – Mostly vuonna 1997.
Keväällä 2013 Hakala sai vakavan sairauskohtauksen ja joutui sairaalahoitoon. Hakalan veljen mukaan aivoinfarkti jätti Hakalalle afasian, joka heikensi hänen puheen tuottamista sekä ymmärtämistä.
Luhtapiispa
Luhtapiispa (Euplectes hartlaubi) on afrikkalainen kutojiin kuuluva varpuslintu. Euplectes-sukuun (William Swainson, 1829) kuuluu 17 lajia. Luhtapiispa on nimetty Gustav Hartlaubin kunniaksi.
Koko ja ulkonäkö
Koiraan paino on noin 41 g.
Esiintyminen
Luhtapiispa elää päiväntasaajaseudulla Afrikassa Nigeriasta, Kamerunista ja Angolasta Ugandaan, Keniaan ja Tansaniaan. Lajin esiintymisalue on kooltaan 720 000 neliökilometriä ja lajin kanta on elinvoimainen.
Esmee Visser
Esmee Visser (s. 27. tammikuuta 1996) on alankomaalainen pikaluistelija. Hän voitti olympiakultaa 5 000 metrillä Pyeongchangissa 2018 ajalla 6.50,23. Aiemmin samana vuonna hän voitti Euroopan-mestaruuden 3 000 metrillä. Hän saavutti 5 000 metrillä MM-hopeaa 2019. Hän voitti 3 000 metrin Euroopan-mestaruuden jälleen 2020. Saman vuoden matkakohtaisissa MM-kilpailuissa hän saavutti pronssia 5 000 metrillä ja oli viides 3 000 metrillä.
Hän voitti nuorten maailmanmestaruuden joukkuetakaa-ajossa 2015. Hän sijoittui 3 000 / 5 000 metrin maailmancupin kokonaispisteissä toiseksi kaudella 2018−2019.
Norwegian Wood (This Bird Has Flown)
Norwegian Wood (This Bird Has Flown) on The Beatles -yhtyeen kappale. Nimi tarkoittaa suomeksi norjalaista puuta. Eräs musiikkifestivaali on saanut siitä nimensä. Kappale julkaistiin ensimmäistä kertaa levyllä Rubber Soul (1965). Laulun on pääosin kirjoittanut John Lennon, mutta myös Paul McCartney on osallistunut sen laatimiseen.
Bad beat
Bad Beat on pokeritermi. Sillä tarkoitetaan sitä, kun pelaaja häviää alun perin todennäköisyyksien perusteella paremmalla kädellä huonommalle kädelle.
Esimerkkitilanteessa pelaaja A:lla on kädessään kaksi ässää (A-A). Pelaaja B pitää kädessään kuningasta ja kuningatarta (K-Q). Pelaaja B saa muodostettua hyvällä onnella pöytään tulevista viidestä yhteiskortista kaksi paria (K-K-Q-Q) ja näin ollen voittaa Pelaaja A:n yhden parin (A-A). Näin ollen pelaaja A kärsi "bad beatin".
Joillakin kasinoilla ja nettipokerisivustoilla on käytössä käteispeleissä ns. bad beat jackpot (BBJ). Bad beatissa häviävälle pelaajalle maksetaan "lohdutuspalkintona" bad beat jackpot. Palkinnon suuruus ja ehdot riippuvat pelipaikasta. Usein ehdot bad beat jackpotin saavuttamisessa ovat melko kovat, esimerkiksi jotkut sivustot vaativat, että häviäjällä tulee olla vähintään täyskäsi, ässät täynnä kuninkaita (A-A-A-K-K) ja usein molempia/kaikkia käsikortteja tulee käyttää pelistä riippuen.
Lähteet
Lista över pokertermer
Rauno Meriö
Rauno Martti Meriö (s. 22. lokakuuta 1933 Käkisalmi) oli Ilmavoimien komentajana 22. huhtikuuta 1975 – 31. tammikuuta 1987.
Sotilasura
Meriö valmistui Kadettikoulusta vuonna 1955. Hän toimi Messerschmitt Bf 109 -lentueen päällikkönä Hävittäjälentolaivue 31ssä ja sai Vampire-suihkukonekoulutuksen. Vuosina 1959–1960 hän toimi lennonopettajana silloisessa Ilmasotakoulussa Kauhavalla. Kapteeniksi ylennetty Meriö opetti ilmasotatekniikkaa Sotakorkeakoulussa vuosina 1962–1966 suorittaen samalla diplomi-insinöörin tutkinnon. SKK:n ilmasotalinjan hän kävi itse vuosina 1966–1967 edeten tätä kautta Ilmavoimien Esikuntaan. Totaalisen maanpuolustuksen kurssin Meriö suoritti vuonna 1972 yleten everstiksi.
Meriö toimi Ilmasotakoulun johtajana vuosina 1972–1973 sekä Lapin Lennoston ensimmäisenä komentajana Rovaniemellä vuosina 1973–1975.
Vuonna 1975 nimitettiin kenraalimajuriksi ylennetty Meriö ilmavoimien komentajaksi. Meriö ajoi Draken-hävittäjien lisähankintoja Lapin Lennostolle ja Satakunnan Lennostolle. Hän myös puolsi Hawk-harjoitushävittäjien lisähankintoja. Meriö ylennettiin kenraaliluutnantiksi 1980.
Hänen puolustushaarakomentajakauteensa sattui vuodenvaihteen 1984–1985 nk. ohjusvälikohtaus, jossa Inarinjärveen putosi harhautunut neuvostoliittolainen ilmamaaliohjus. Sen puitteissa pohdittiin, onko Suomen ilmavalvonta tarpeeksi tehokas.
Sotilasuransa aikana Meriö seurasi tiiviisti ufotutkimusta ja hän myös suomensi jonkin verran ulkomaista ufokirjallisuutta. Yksi tällaisia kirjoja on Humanoidit (Otava, 1972. 316 s., alkuperäisteos The Humanoids ISBN 978-0860070573). Tätä ennen hän käänsi saksan- ja englanninkieliset teokset Waffe und Wirkung bei der Fliegerabwehr (1966), Fighters (1968), Bombers (1968) ja Fighters 1914–1919 (1969).
Sotilasuran jälkeen
Meriö oli Karjalan Liiton puheenjohtajana vuosina 1990–1995. Hän puolusti julkisuudessa Karjalan palautusta ja on 2000-luvun alusta ollut ProKarelian toisena puheenjohtajana.
Vuoden 1999 eduskuntavaaleissa Meriö oli Nuorsuomalaisten ja europarlamenttivaaleissa Kokoomuksen ehdokkaana.
Respect the Pimpin’
Respect the Pimpin’ on yhdysvaltalaisen hip-hop-artisti Too Shortin ensimmäinen EP-levy. Albumi julkaistiin 14. joulukuuta 2010. Albumin kappaleet kertovat pääasiassa parittamisesta.
Saksan kieli
thumb|Saksan kielen osaaminen [[Euroopan unioni|EU-maissa.]] Saksan kieli (Deutsch, tai die deutsche Sprache) on indoeurooppalaisen kielikunnan germaanisen kieliryhmän länsigermaaniseen haaraan kuuluva kieli. Saksaa käytetään monessa Euroopan valtiossa ja sitä puhuu maailmanlaajuisesti äidinkielenään yli 100 miljoonaa ihmistä. Se on Euroopan unionin puhutuin kieli äidinkielisten puhujien määrällä mitattuna. Saksan kieltä opiskellaan yleisesti monissa Euroopan valtioissa, ja Suomessa se on opiskelluin kieli peruskouluissa ja lukioissa suomen, ruotsin ja englannin jälkeen vuonna 2018. Tieteen yleiskielenä englanti syrjäytti saksan 1950–1960-luvulla, mutta eräillä etenkin humanistisilla aloilla saksan kielen merkitys on edelleen suuri.
Kalimaasälpä
thumb|200px|[[Ortoklaasia]]
Saksan kieli
Saksa muistuttaa kieliopillisesti ja sanastoltaan monella tapaa hollantia. Kirjoitettuina ne muistuttavat toisiaan enemmän kuin puhuttuina.
Kalimaasälpä
Kalimaasälpä (KAlSi3O8) on mineraali, joka muistuttaa lähes kaikilta ominaisuuksiltaan plagioklaasia. Väriltään se vaihtelee usein vaaleanpunaisesta ruskeanpunaiseen, mutta muita värivaihtoehtoja ovat harmaankeltainen, valkoinen, vihreä ja väritön. Se on erittäin tavallisten kivilajien, kuten graniitin, gneissin ja pegmatiitin pääosa. Kalimaasälvästä erotetaan kolme rakenteeltaan eroavaa, saman koostumuksen omaavaa mineraalia: ortoklaasi, sanidiini ja mikrokliini.
Saksan kieli
Historia
Saksa kuuluu länsigermaanisiin kieliin, joihin kuuluvat saksan lisäksi pohjanmerengermaaniset kielet eli englanti, hollanti, afrikaans, friisi ja alasaksa. Saksan kirjakieltä kutsutaan monesti myös yläsaksaksi, sillä sen perustana ovat keski- ja eteläsaksalaiset murteet, kun taas alasaksa on lähtöisin pohjoissaksalaisista murteista. Äännetasolla yläsaksan erottaa muista germaanisista kielistä niin kutsuttu 2. äänteensiirros, jossa soinnittomat klusiilit [p, t, k] ovat muuttuneet affrikaatoiksi ja frikatiiveiksi [pf, f, ts, s, x]. Esimerkkejä tästä äänteensiirroksesta ovat muun muassa: engl. pipe, saks. Pfeife; engl. help, saks. helfen; engl. ten, saks. zehn; engl. eat, saks. essen; engl. book, saks. Buch. Muita pohjanmerengermaaniset kielet yläsaksasta erottavia piirteitä ovat tämän lisäksi muun muassa nasaalikonsonantin poistuminen frikatiivin edestä (engl. five, saks. fünf) ja sama verbimuoto monikon kaikissa persoonissa (engl. we live, you live, they live; saks. wir leben, ihr lebt, sie leben).
Kalimaasälpä
Käyttö
Kalimaasälpää käytetään laseissa ja keraamisissa tuotteissa: posliini-, emali- ja lasiteollisuuden raaka-aineena.
Saksan kieli
Historia
Saksan kielen historia jaetaan kielessä tapahtuneiden muutosten ja kirjallisten muistomerkkien perusteella eri kausiin. 700-luvulta noin vuoden 1050 tienoille ulottuvasta ajanjaksosta puhutaan muinaisyläsaksan kautena, vuosista 1050–1350 keskiyläsaksan kautena, ja vuosista 1350–1650 käytetään nimitystä varhaisuusyläsaksa. Muinaisyläsaksan kautena kirjallisuutta pitivät yllä luostarit, joissa uskonnollisia tekstejä käännettiin kansankielelle; maallisesta runoudesta mainittava on sankarirunoutta edustava Hildebrandslied. Vanhin nykyaikaan säilynyt kirja on Abrogans, joka on kirjoitettu 700-luvun jälkipuoliskolla. Keskiyläsaksan aikana tärkeitä kirjallisuuden lajeja olivat sankarieepos (esimerkiksi Nibelungein laulu), hovieepos ja minnelaulu eli ritarilyriikka. Varhaisuusyläsaksan ajalla kehittyi kirjapainotaito, joka loi menestymisen edellytykset Lutherin uskonpuhdistukselle. Saksaa voidaan pitää nykygermaanisista kielistä islannin jälkeen konservatiivisimpana, ja konservatiivisimpana länsigermaanisena kielenä: siinä on säilynyt paljon muinaisgermaanisia rakennepiirteitä (esim. verraten täydellinen sijajärjestelmä).
Slaavilaisissa kielissä saksalaisia ja Saksaa kutsutaan nimellä, jonka kantana on 'mykkää' tarkoittava sana (ven. немецкий, tš. německý, pl. niemiecki), joka on ilmeisesti alun perin tarkoittanut slaavia osaamattomia ihmisiä. Italiassa termi on puolestaan 'tedesco', joka on lainattu latinaan (theodiscus) germaanisesta *þeudiskaz-sanasta (muinaisenglannin þéodisc, vrt. 'teutonit'), joka tarkoitti kansaan (*þeuda) kuuluvaa. Vastakohta tälle sanalle oli 'walhisk', jota sittemmin käytettiin kelteistä ja joka nykyisin näkyy Walesin nimessä.
Nykyinen levinneisyys
Saksa on virallinen pääkieli seuraavissa maissa:
ja eräs virallisista kielistä seuraavissa maissa:
Lisäksi saksaa puhutaan muun muassa seuraavissa maissa:
Monissa Itä-Euroopan maissa on saksaa puhuvia vähemmistöjä. Lisäksi siirtolaisuuden myötä esimerkiksi Etelä-Amerikassa ja Australiassa on merkittäviä saksankielisiä vähemmistöjä. Esimerkiksi Paraguayssa asuu 13 000 saksalaistaustaista mennoniittaa, joilla on edelleen oikeus mm. saksankieliseen koulutukseen.
1800-luvun lopulla yhdistyneen Saksan ei onnistunut enää laajentaa valtaansa muihin maanosiin sen menetettyä merentakaiset alueensa ensimmäisen maailmansodan seurauksena. Saksan kieli levisi merten taakse lähinnä siirtolaisuuden kautta. Saksankielisiä alueita oli Euroopassa enemmänkin ennen toista maailmansotaa, mutta Saksan hävittyä sodan se menetti laajoja maa-alueita muun muassa Puolalle, josta saksalaiset häädettiin kovakouraisesti ns. tynkä-Saksaan.
Suomessa asui Tilastokeskuksen mukaan vuoden 2020 lopussa 6 841 henkilöä, joiden äidinkieleksi oli rekisteröity saksa. Heistä noin 51 prosenttia asui Uudenmaan maakunnan alueella. Saksankielisten määrä Suomessa on kasvanut yli kaksinkertaiseksi vuosien 2000 ja 2020 välillä.
Kirjoitusasun ääntäminen
Lyhyet vokaalit
Diftongit ja pitkät vokaalit
Kielioppi
Kieliopiltaan saksa on melko konservatiivinen germaaninen kieli. Saksassa on edelleen esimerkiksi neljä sijaa ja kolme sukua, toisin kuin ruotsissa ja hollannissa, joissa maskuliini ja feminiini ovat yhdistyneet ja englannissa, jossa sukuerottelu on kadonnut.
Sanajärjestys
Päälauseissa sanajärjestys on melko vapaa. Lauseen alkaessa objektilla predikaatti tulee aina ennen subjektia. Sanajärjestys muuttuu käänteiseksi hyvin monissa eri tapauksissa. Kysymyslause on käänteinen, paitsi jos se alkaa subjektilla. Erikoisuutena saksan kielessä verbit hyppäävät alisteisissa sivulauseissa eli alistuskonjunktioiden aloittamissa lauseissa, relatiivilauseissa tai epäsuorissa kysymyslauseissa loppuun. Esimerkiksi Fritz sagt, dass ich fröhlich bin = Fritz sanoo, että minä iloinen olen.